לירז חממי

לירז חממי (נולדה ב-1 בנובמבר 1984) היא שחקנית ישראלית.

== ביוגרפיה ==
לירז חממי נולדה וגדלה בנתניה למשפחה יהודית יוצאת איראן. היא הבת האמצעית ולה שתי אחיות.

למדה במגמת תיאטרון בבית הספר התיכון אורט יד ליבוביץ' בנתניה. את שירותה בצה"ל עשתה כמטאורולוגית בבסיס עובדה של חיל האוויר.

== קריירה ==
בשנת 2007 החלה את לימודיה במסלול התלת-שנתי בסטודיו למשחק מיסודו של יורם לוינשטיין, שם שיחקה בהפקות "למה לא באת לפני המלחמה" מאת עינת ברנובסקי, בבימויה של חגית רכבי ניקוליבסקי, במחזמר המקורי "סיגל" מאת שלמה מושקוביץ ובבימויו של צדי צרפתי. במהלך לימודיה זכתה בתחרויות מונולוגים ע"ש אורנה ביו חורין, עדי שקד, תחרות מונולוגים קולנועיים במסגרת בפסטיבל הבין לאומי לסרטי סטודנטים ותחרות מונולוגים ארצית לבוגרי 2010 בשיתוף ערן פסח ושח"ם - ארגון השחקנים בישראל.

בסיום הלימודים המשיכה חממי את תפקידה במחזמר "סיגל" שנמכר לתיאטרון הבימה, השתתפה בהצגה "שמוליק של זהרה" מאת ובבימויה של חגית רכבי ניקוליבסקי ובנוסף, החליפה את מירב שירום בהצגה "קן הקוקייה" בתיאטרון באר שבע.

במאי 2012 טסה חממי ללונדון עם ההצגה "הסוחר מוונציה" בבימויו של אילן רונן שהוזמנה לפסטיבל "Globe To Globe" בתיאטרון הגלוב. היא גילמה את ג'סיקה, בתו של שיילוק היהודי, אותו שיחק יעקב כהן.

בשנת 2014 עלתה עם הצגת היחיד "שייכת", המבוססת על סיפור החיים של יהודית הרמן בכת של גואל רצון.

בנובמבר 2014 גילמה בהצגה "בית ברנרדה אלבה" את מרטיריו הגיבנת בתיאטרון באר שבע, בבימויו של גדי רול.

ב-2015 השתתפה בסדרת הטלוויזיה "המדרשה" וגילמה בה את אירית בראשי, עיתונאית, חניכה בקורס לסוכני מוסד.

ב-2016 גילמה את דמותה של מאיה דבוש, אם חד-הורית ל"נועם הבן", בתוכנית הטלוויזיה "מפלצות קטנות".

בדצמבר 2017 החל שידורה של העונה השנייה של סדרת הנוער "נעלמים", בה מגלמת חממי את רקפת, יועצת בית הספר. באותה שנה, הצטלמה לסדרת הטלוויזיה "על הספקטרום".

בשנים 2018–2021 השתתפה בסדרת הטלוויזיה "מלכות" ובסדרת המתח "עיר מקלט". בשנת 2019 השתתפה גם בסדרה "מתיר עגונות".
לירז חממי במרכז כרזת הסדרה "[[מנאייכ"]] 

בשנת 2020 החל לשחק בסדרת הטלוויזיה "מנאייכ", שם משחקת את פקד טל בן-הרוש, שוטרת ביאחב"ל. על משחקה בסדרה זו הייתה מועמדת ל"פרס האקדמיה לטלוויזיה" בקטגוריית השחקנית הטובה ביותר בסדרת דרמה.

בשנת 2021 שיחקה בסרט "נתראה בשמחות"

בשנת 2022 שיחקה בסדרה "ילדים ביער".

== חיים אישיים ==
חממי נשואה לבן ניילור, מורה למשחק ובמאי יהודי-בריטי. השניים מתגוררים בלונדון. השניים הורים לבת.

== תפקידים ==
=== תיאטרון ===
{| class="wikitable"
|-
! שנה !! הצגה !! תפקיד !! מחזאי/ת !! תיאטרון !! במאי/ת
|-
| rowspan="4" | 2010 || קן הקוקייה|| קנדי סטאר || דייל וסרמן על פי ספרו של קן קיזי|| תיאטרון באר שבע|| כפיר אזולאי
|-
| שמוליק של זהרה || תמר || חגית רכבי ניקוליבסקי|| תיאטרון מופע|| חגית רכבי ניקוליבסקי
|-
| רווקים ורווקות || פלוציקה || חנוך לוין|| סל"ה - הסטודיו לאמנויות התיאטרון מיסודו של יורם לוינשטיין|| נועם שמואל
|-
| למה לא באת לפני המלחמה || איטה || עינת ברנובסקי|| סל"ה - הסטודיו לאמנויות התיאטרון מיסודו של יורם לוינשטיין|| חגית רכבי ניקוליבסקי
|-
| 2010-2012 || סיגל || דורית || שלמה מושקוביץ || הבימה || צדי צרפתי
|-
| 2012-2015 || הסוחר מוונציה|| ג'סיקה || ויליאם שייקספיר|| הבימה|| אילן רונן
|-
| rowspan="2" | 2014-2015 || בית ברנרדה אלבה|| מרטיריו || פדריקו גארסיה לורקה|| תיאטרון באר שבע|| גדי רול
|-
| שייכת || מספר דמויות בראשן יהודית הרמן || אלירן כספי|| הצגה עצמאית || אלירן כספי
|-
| 2017 || War Whores || Whore || אור בן-עזרא סגל || CourtYard Theatre - London || אור בן-עזרא סגל
|-
|}

=== טלוויזיה ===
{| class="wikitable"
|-
! שנה
! סדרה !! תפקיד !! במאי !! ערוץ !! הפקה 
!הערות
|-
| 2012
| תא גורדין|| שוטרת || דני סירקין || Yes הטלוויזיה בלוויין || טדי הפקות 
|
|-
| 2015
| המדרשה|| אירית בראשי || דני סירקין || ערוץ 2 רשת || סומיוקו הפקות בע"מ 
|
|-
| rowspan="3" | 2016
| סוסי פרא|| קטי || אמיל בן שמעון || הוט || סוכנות ADD 
|
|-
| מפלצות קטנות|| מאיה דבוש || דני סירקין|| ערוץ 2 רשת|| סומיוקו הפקות בע"מ 
|
|-
| אורי ואלה|| לירז || יובל שפרמן|| הוט 3|| יואב גרוס הפקות 
|
|-
| rowspan="2" | 2017
| נעלמים|| רקפת וורד (שניידר) חייט || יריב הורוביץ || טין ניק || סוכנות ADD 
|
|-
|על הספקטרום|| מלי || יובל שפרמן|| Yes הטלוויזיה בלוויין|| סומיוקו הפקות בע"מ 
|
|-
| 2018-2021
| מלכות|| נילי פרנסיס|| אמיר מן || הוט 3 || אנדמול שיין ישראל 
|
|-
| 2018-2019
| עיר מקלט|| נטלי לוי|| איתן צור || Yes הטלוויזיה בלוויין || יולי אוגוסט הפקות 
|
|-
| 2019
|מתיר עגונות|| טלי || דוד אופק ||כאן 11 || אולפני הרצליה 
|
|-
| 2020
| |ילדים ביער|| חדווה || אילן עבודי, דלית קהן ||yes || אנדמול שיין ישראל הפקות 
|
|-
|2022
|מנאייכ|| טל בן הרוש || רועי עידן ||כאן 11 || יואב גרוס הפקות 
|מועמדת לפרס האקדמיה לטלוויזיה – שחקנית ראשית בסדרת דרמה (2022)
|}

== קישורים חיצוניים ==

* 
* [http://reshet.tv/item/news/haolam-haboker/little-monsters/ העולם הבוקר: מפלצות קטנות הערב ברשת] באתר רשת
* 
* [http://saloona.co.il/zoti1964/?p=394 גם אני הייתי שפחתו של גואל רצון] באתר סלונה
* [http://cafe.themarker.com/review/3095307/ מקבץ ביקורות על ההצגה שייכת] באתר TheMarker
* [http://m-ipad.pplus.ynet.co.il/Article.aspx?id=4873483 הכי מרים את ילדת היום הולדת] באתר (P Plus)
* 
* 
* 

== הערות שוליים ==

2018 03
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקניות קולנוע וטלוויזיה ישראליות
קטגוריה:זוכי פרס האקדמיה לטלוויזיה: שחקנים
קטגוריה:בוגרי אורט יד ליבוביץ
קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:לונדון: אישים
קטגוריה:זוכות פרס האקדמיה לטלוויזיה: שחקנית
קטגוריה:ישראליות שנולדו ב-1984
קטגוריה:ישראלים שנולדו ב-1984